CELEX: 32018R0676
Language: da
Date: 2018-05-03 00:00:00
Title: Kommissionens forordning (EU) 2018/676 af 3. maj 2018 om berigtigelse af Kommissionens forordning (EU) nr. 546/2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår ensartede principper for vurdering og godkendelse af plantebeskyttelsesmidler (EØS-relevant tekst. )

4.5.2018   
               
               
                  DA
               
               
                  Den Europæiske Unions Tidende
               
               
                  L 114/8
               
            KOMMISSIONENS FORORDNING (EU) 2018/676
      af 3. maj 2018
      om berigtigelse af Kommissionens forordning (EU) nr. 546/2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår ensartede principper for vurdering og godkendelse af plantebeskyttelsesmidler
      (EØS-relevant tekst)
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 29, stk. 6, og artikel 84, litra d), og
      ud fra følgende betragtninger:
      
                  (1)
               
               
                  Der er en fejl i del I, afsnit C, punkt 2.5.1.2, nr. i), i bilaget til Kommissionens forordning (EU) nr. 546/2011 (2), hvori de specifikke principper, som der skal tages hensyn til i beslutningsprocessen for så vidt angår koncentrationen af aktivstoffet og af de relevante metabolitter, nedbrydningsprodukter eller reaktionsprodukter i grundvand, er fastsat.
               
            
                  (2)
               
               
                  Fejlen opstod, da visse bestemmelser i Rådets nu ophævede direktiv 91/414/EØF (3) i henhold til artikel 84, litra d), i forordning (EF) nr. 1107/2009 blev indarbejdet i forordning (EU) nr. 546/2011.
               
            
                  (3)
               
               
                  I bilaget til Rådets direktiv 91/414/EØF blev der henvist til Rådets direktiv 80/778/EØF (4) om kvaliteten af drikkevand til mennesker, der efterfølgende blev ophævet og erstattet af Rådets direktiv 98/83/EF (5) om kvaliteten af drikkevand til mennesker. I forordning (EU) nr. 546/2011 bør der derfor henvises til Rådets direktiv 98/83/EF og ikke til Europa-Parlamentets og Rådets direktiv 2006/118/EF (6), der vedrører beskyttelse af grundvandet mod forurening og forringelse.
               
            
                  (4)
               
               
                  Forordning (EU) nr. 546/2011 bør derfor berigtiges.
               
            
                  (5)
               
               
                  For at sikre, at de korrekte kriterier for hensigtsmæssig gennemførelse af de ensartede principper også anvendes i igangværende vurderingsprocedurer, bør berigtigelsen finde anvendelse snarest muligt.
               
            
                  (6)
               
               
                  Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
               
            VEDTAGET DENNE FORORDNING:
      Artikel 1
      Forordning (EU) nr. 546/2011 berigtiges som følger:
      
                   
               
               
                  Del I, afsnit C, punkt 2.5.1.2, nr. i), i bilaget affattes således:
                  
                     
                                 »i)
                              
                              
                                 den maksimalt tilladelige koncentration, der er fastsat ved Rådets direktiv 98/83/EF (*1), eller
                              
                           
               
            Artikel 2
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 3. maj 2018.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 309 af 24.11.2009, s. 1.
      
         (2)  Kommissionens forordning (EU) nr. 546/2011 af 10. juni 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår ensartede principper for vurdering og godkendelse af plantebeskyttelsesmidler (EUT L 155 af 11.6.2011, s. 127).
      
         (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).
      
         (4)  Rådets direktiv 80/778/EØF af 15. juli 1980 om kvaliteten af drikkevand (EFT L 229 af 30.8.1980, s. 11).
      
         (5)  Rådets direktiv 98/83/EF af 3. november 1998 om kvaliteten af drikkevand (EFT L 330 af 5.12.1998, s. 32).
      
         (6)  Europa-Parlamentets og Rådets direktiv 2006/118/EF af 12. december 2006 om beskyttelse af grundvandet mod forurening og forringelse (EUT L 372 af 27.12.2006, s. 19).
      
         (*1)  Rådets direktiv 98/83/EF af 3. november 1998 om kvaliteten af drikkevand (EFT L 330 af 5.12.1998, s. 32).«